***Vážení občania,***

**od 01.01. 2021 nás čakajú nasledovné zmeny v systéme odpadového hospodárstva v obci, v triedenom zbere, o ktorých sme Vás informovali v miestnom rozhlase:**

* **Triedený zber odpadu už nebude vykonávať Zberová spoločnosť z Palárikova, ale BRANTNER NOVÉ ZÁMKY.**
* **Termíny zberu a spôsob triedenia doručíme do poštových schránok domácností a zverejníme aj na internetovej stránke obce.**
* **Zber plastov budeme robiť 1x mesačne. Dôležitá zmena je, že SPOLU s PET – fľašami budeme do vreca dávať AJ OBALY OD JOGURTOV, ČISTIACICH PROSTRIEDKOV, FÓLIE, IGELITOVÉ TAŠKY, ČISTÝ POLYSTYRÉN (nie zo stavby), KONZERVY, TETRAPAKOVÉ OBALY z  džúsov a  mlieka. Výhodou je fakt, že Zberová spoločnosť Brantner Nové Zámky má triediace linky, ktoré jednotlivé zložky odpadu vložené do tohto jedného vreca z našich domácností automaticky roztriedia**.
* **Zber papiera a železa budeme realizovať jedenkrát za dva mesiace.**
* **Sklo z domácností už zberať nebudeme. V dedine sú rozmiestnené zelené 1100 litrové kontajnery, do ktorých možno vkladať sklo biele i farebné. Kontajnery sa nachádzajú:**

**pri obchode JEDNOTA, na uliciach: KOSTOLNÁ, ZA PARKOM, HLAVNÁ, BREZOVÁ a na OBECNOM TRHOVISKU.**

* **Elektroodpad budeme zberať jedenkrát za dva mesiace z domácností, to znamená, že je potrebné ho vyložiť pred bránku v celku. Pokiaľ nebude v celku je potrebné ho priniesť na zberný dvor – bývalá sýpka, kde bude zamestnancom obce odvážený a uhradiť poplatok 0,11€ za 1 kg.**
* **Železo budeme zberať jedenkrát za dva mesiace z domácností. Osobitne vytriedené ho je nutné vyložiť pred bránku domácnosti.**
* **Komunálny odpad zostáva bez zmeny, to znamená, že dňom odvozu smetných nádob z obce zostáva pondelok.**
* **Jedlé tuky a oleje, kuchynský a reštauračný odpad začneme v priebehu roka zberať nasledovným spôsobom: Oslovíme domácnosti s otázkou či budú doma odpad kompostovať alebo nie. Ak nebudú kompostovať domácnosť dostane vedierko s rozložiteľným vreckom a odpad následne odovzdá na zberný dvor v utorok a vo štvrtok v čase od 15:00 h do 15:30 h, kde ho skontroluje a preberie zamestnanec obce.**
* **Biologicky rozložiteľný odpad – rastlinné zvyšky a konáre možno uložiť na skládku BRKO v obci. Občanovi bude za poplatok 8,- € poskytnuté zariadenie na odvoz, pričom odpad si nakladá občan.**

***Odporúčame odpad triediť takýmto spôsobom.* V prípade potreby, ak nemáte možnosť triedený odpad dočasne skladovať doma,**

**každý utorok a štvrtok v čase od 15:00 h do 15:30 h,**

**je možné odpad odovzdať na zbernom dvore – bývalá sýpka, kde bude zamestnanec obce kontrolovať správnosť triedenia. V tomto čase je možné na zberný dvor priniesť aj drobný stavebný odpad a veľkoobjemový odpad. Zamestnanec obce odpad odváži. Občan uhrádza poplatok 0,04€ / 1 kg drobného stavebného odpadu, 0,11 € / 1 kg veľkoobjemového odpadu.**

**Informácie Vám budú poskytnuté na tel. č.: 0905 594 453.**